The Seven-Ups
<s>The Seven-Ups, u Jugoslaviji prikazan pod naslovom Od sedam naviše, je američki kriminalistički film snimljen 1973. godine u režiji Philipa D'Antonija, poznatog producenta kome je to bilo jedino režijsko ostvarenje u karijeri.</s><s>Protagonist, čiji lik tumači Roy Scheider, je Buddy Manucci, šef elitne jedinice njujorških policijskih detektiva specijalizirane za istrage krivičnih djela sa kaznama od sedam godina zatvora naviše, a koja često koristi nasilje kao sredstvo svog rada.</s><s>Radnja prikazuje kako se Manucci suoči sa izuzetno opasnom bandom kriminalaca koja izvodi drske otmice vodećih ličnosti organiziranog kriminala, te kako prilikom istrage životi njegovih ljudi dolaze u opasnost.</s>

<s>D'Antoni je prije ovog filma postigao velike uspjehe producirajući Bullit i Francusku vezu.</s><s>The Seven-Ups je originalno bio zamišljen kao nastavak potonjeg filma, pri čemu je Scheider trebao ponoviti ulogu Buddyja Russoa iz Francuske veze, a policajac Sonny Grosso, po čijem stvarnom liku se temelji, bio je angažiran kao savjetnik.</s><s>Iako je na kraju Schedier tumačio drugi lik, The Seven-Ups se u mnogo čemu naslanjao na Francusku vezu, prije svega u mračnoj i depresivnoj atmosferi propadajućeg New Yorka koji je tada doživljavao eksploziju kriminala, te eksplicitnom nasilju i impresivnoj sceni automobilske potjere.</s>

<s>Uloge
Roy Scheider ...</s><s>Buddy
Tony Lo Bianco ...</s><s>Vito Lucia 
Larry Haines ...</s><s>Max Kalish 
Richard Lynch ...</s><s>Moon 
Bill Hickman ...</s><s>Bo 
Victor Arnold ...</s><s>Barilli 
Ken Kercheval ...</s><s>Ansel 
Lou Polan ...</s><s>Carmine Coltello 
Joe Spinell ...</s><s>Toredano</s>

<s>Izvori</s>

<s>Vanjske veze</s>

<s></s>

<s>Američki filmovi
Kriminalistički filmovi
Triler filmovi
Akcije (filmovi)
Policijski filmovi</s>

